Folketing
2005-01-13

Jeg vil gerne spørge fru Inger Støjberg, om hun ikke ved, at det, at der er mange infektioner på et enkelt sygehus, ikke er ensbetydende med, at der f.eks. ikke bliver gjort godt nok rent. Der kan der være mange forskellige årsager til det. Det er derfor, at jeg spørger, om fru Inger Støjberg mener, at man løser problemerne ved blot at oplyse antallet, sådan at man på sygehusene kan stramme sig lidt an. Jeg hører det næsten, som om fru Inger Støjberg siger, at så må de gøre lidt bedre rent, men det kan være, at jeg har misforstået det. Jeg fik ikke svar på, hvordan man skulle måle de forskellige processer. Det må man jo have gjort sig nogle overvejelser om. Det gjorde ministeren meget ud af, så det går jeg ud fra at fru Inger Støjberg kan fortælle mig. Er det de 39½ hygiejnesygeplejerske, vi har her i landet, som M040S33983504KAJE.FM.FM Page 3482 Monday, February 14, 2005 12:41 PM hver især skal varetage 500 senge, der skal måle de processer? Eller hvad har man forestillet sig? (Kort bemærkning).